open-index/open-wikipedia-markdown huggingface dataset:
אמיר בינו

**אמיר בינו** (נולד ב-8 באוגוסט 1961) הוא כדורסלן עבר ישראלי בגובה 2.05 מטר ששיחק בעמדות הפורוורד והסנטר, בין היתר, במכבי רמת גן הפועל גליל עליון ובנבחרת ישראל.

## ביוגרפיה
בינו נולד בחיפה. גדל בגבעתיים, במחלקת הנוער של מכבי רמת גן, תחת המאמן מולי קצורין יחד עם שחקנים כמו דורון גמצ'י, יאיר בן עטר, ניר ריכליס, עמי נאווי. בצעירותו שיחק בנבחרת הכדורסל של תיכון שמעון בן צבי, ובשנת 1979 זכה איתה באליפות הארץ לבי"ס תיכונים, ייצג אותה באליפות העולם לבתי ספר שם הגיעו למקום השלישי.

כן שיחק בינו בנבחרות הנוער והעתודה. בשנת 1980 שיחק באליפות אירופה לנבחרות צעירות שנערכה ביוגוסלביה, וקלע בממוצע 4.2 נקודות למשחק.

בעונת 1978/1979 עלה לקבוצה הבוגרת של מכבי רמת גן, ושיחק במדיה במשך 13 עונות, בחלקן שימש גם כקפטן הקבוצה. בינו היה חלק מקבוצת שחקני בית מזוהה מאוד, שכללה את עמי נאווי, ניר ריכליס, גילי שוורצמן ויוחאי נעמן. הישגי השיא של בינו בקבוצה היו הגעה לגמר גביע המדינה 1988/1989, שבו הפסידה רמת גן בגמר למכבי תל אביב כאשר בינו קלע 15 נקודות וזכייה בגביע הליגה 1989/90 בו ניצחה רמת גן את הפועל תל אביב. בשנת 1982/1983 הגיע עם מכבי רמת גן למקום השלישי בליגה. כמו כן נבחר בשנת 1987/1988 לחמישיית העונה. היה במשך שנים מהשחקנים הגבוהים הישראלים הבולטים בליגה כשסיים מספר עונות עם ממוצע 15 נקודות ו-8 ריבאונד לעונה.   בתום עונת 1990/1991 עזב בינו את הקבוצה, לאחר שהסתכסך עם ראשיה. בין השנים 1986 עד לעזיבתו ב-1991 שימש בינו כקפטן מכבי רמת גן.

לקראת עונת 1991/1992 עבר בינו להפועל גליל עליון, והיה שותף לזכייה של הקבוצה בגביע המדינה. בליגה לעומת זאת, הודחה הקבוצה בחצי הגמר על ידי מכבי תל אביב. בעונה הבאה, עונת 1992/1993 היה שותף בינו לזכיית גליל עליון באליפות היסטורית תחת המאמן פיני גרשון. בינו קלע בליגה הסדירה בממוצע 2 נקודות במשחק.

בשתי עונות הבאות שיחק בינו בבית"ר רמת גן ובהפועל ירושלים, עד שפרש בתום עונת 1994/1995.

סך הכל שיחק בינו 17 עונות בליגה הבכירה, בהן רשם 291 משחקים וקלע בממוצע של 9.5 נקודות למשחק, כאשר הוא מדורג במקום הרביעי בטבלת קלעי מכבי רמת גן בכל הזמנים. בינו זכה באליפות ובגביע המדינה במדי הפועל גליל עליון.

במדי נבחרת ישראל רשם בינו 15 הופעות, והשתתף באליפות אירופה בכדורסל 1985. בשנים 1987 ו-1989 רשם הופעות בטורנירי האוניברסיאדה שנערכו ביוגוסלביה וגרמניה.

לאחר הפרישה עוסק בינו בתחום הביטוח. מתגורר בראש העין, נשוי ואב לארבעה.

## קישורים חיצוניים

* אמיר בינו, קלעי כל הזמנים, אתר מנהלת הליגה
* 
* 
* ערן סלע, בינו, אמיר - ליריביו מרפק הישיר, אתר כדורסלע

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:בוגרי תיכון שמעון בן צבי (גבעתיים)
קטגוריה:כדורסלני מכבי עירוני רמת גן
קטגוריה:כדורסלני הפועל גליל עליון
קטגוריה:כדורסלני הפועל ירושלים
קטגוריה:סוכני ביטוח ישראלים
קטגוריה:גבעתיים: כדורסלנים
קטגוריה:ישראלים שנולדו ב-1961
Believer (סרט אמריקאי, 2018)

**Believer** (בעברית: **מאמין**) הוא סרט תיעודי אמריקאי שיצא ב-2018. הסרט בוים על ידי דון ארגוט . הסרט מדבר על הקישור בין קהילת הלהט"ב לבין המורמונים. בסרט מופיע המוזיקאי האמריקאי דן ריינולדס. הסרט מתמקד בניסיונו של ריינולדס לארגן את הפסטיבל LOVELOUD באורם  שביוטה, ארצות הברית אשר מטרתו של הפסטיבל היה לתמוך בנוער להט"בי.

הצילומים בעיקר היו בסולט לייק סיטי ובאורם . כמו כן, הצילומים היו גם בניו יורק ובלאס וגאס. מלחין הסרטים הגרמני-יהודי הנס צימר יצר את פסקול הסרט. כמו כן, ריינולדס יצר 2 שירים לסרט. בינואר 2018, הוכרז כי הסרט יצא ברשת הטלוויזיה האמריקאית HBO.

10 ימים לפני שהפסטיבל נערך, הודיעה כנסיית ישוע המשיח של קדושי אחרית הימים כי היא תומכת בפטסיבל זה ואמרה בנוסף כי: .

ב-2019, הסרט זכה בפרס הסרט התיעודי המוצלח ביותר בפרסי התקשורת של הליגה ההומו-לסבית נגד השמצה.

## קישורים חיצוניים

## הערות שוליים

קטגוריה:סרטי 2018
קטגוריה:סרטי להט"ב אמריקאיים
קטגוריה:סרטי להט"ב תיעודיים
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סרטים עם מוזיקה מאת הנס צימר
צ'אנגן CS35

**צ'אנגן CS35** הוא קרוסאובר קומפקטי מתוצרת יצרנית הרכב הסינית **[[רכבי צ'אנגן]]**, אשר מיוצר משנת 2012 ועד היום.

## "צ'אנגן CS35"

* דגמי "Changan CS35" משווקים מאוקטובר 2012.
* 5 דלתות.
* מנוע קדמי.
* מנוע בנזין.
* מנוע הנעה קדמית.
* קיבולת מכל דלק - 52 ליטר.
* תאוצה בין 0–100 קמ"ש היא 14.0 שניות (דגם מנוע 1.6 ליטר).
* מחיר היחידה מדגם "Changan CS35" נע בין 68,900-86,900 רנמינבי (נכון לאוקטובר 2012, בסין).

## תמונות

קובץ:2012 Chang'an CS35 (front).jpg| דגם "Changan CS35", שנת 2012
קובץ:2012 Chang'an CS35 (rear).jpg| דגם "Changan CS35", שנת 2012
קובץ: Chang'an CS35 01 China 2014-04-16.jpg| דגם "Changan CS35"
קובץ: Chang'an CS35 02 China 2014-04-16.jpg| דגם "Changan CS35"
קובץ:Changan CS35 1.6 Confort 2014 (15345528000).jpg | דגם "Changan CS35"
קובץ: Changan CS35 facelift 001.jpg| דגם "Changan CS35"


## ראו גם
* צ'אנה טאורוסטאר
* צ'אנגן CM8
* צ'אנגן CS15
* צ'אנגן CX20
* צ'אנג'ה Q7
* צ'אנגן אלסווין V3
* צ'אנגן Raeton CC
* צ'אנגן CS35 Plus
* צ'אנגן CS85
* צ'אנגן CS95

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2012
קטגוריה:כלי רכב המיוצרים בסין
CS35
פרל (סרט קצר)

**פרל** (באנגלית: Purl) הוא סרט אנימציה ממוחשבת קצר שנכתב על ידי מייקל דיילי, בראדלי פורניש, ג 'יימס רוברטסון וקריסטן לסטר שגם ביימה אותו, והופק על ידי אולפני האנימציה של פיקסאר. הסרט יצא במסגרת תוכנית ספארקשורטס של פיקסאר ב-4 בפברואר 2019.

## עלילה
פרל היא כדור צמר ורודה שמתחילה לעבוד בחברת השקעות מאוד גברית וסטיגמטית בשם B.R.O (א.ח.י - בתרגום חופשי). פרל צריכה לשאול את עצמה כמה רחוק היא מוכנה ללכת כדי לקבל את תחושת השייכות שהיא כמהה לה והאם בסוף זה ישתלם?

## מדבּבים

עובדי פיקסאר: מייקל דיילי, מיכאל פרדריקסון, אריק לנגלי, ג'ימי לילארד, אוסטין מדיסון, קלסי מאן, קייל מקדניאל, ויקטור נבון ו מיכאל ייטס דובבו את הקולותיהם של עובדי החברה. בעוד שאפטון קורבין, מיטרה שהידי, ובמאית פיקסאר דומי שי מדובבות את העובדות.

## הפקה
פרל הוא הסרט הקצר הראשון של התוכנית "ספארקשורטס" של פיקסאר, שבה עובדים בפיקסאר מקבלים שישה חודשים ותקציבים מוגבלים לייצור סרטי אנימציה קצרים. המפיקה ג'יליאן ליברט-דאנקן תיארה את הסרט כ-"סרט על שייכות". הסופרת והבמאית קריסטן לסטר מספרת שקיבלה את ההשראה לסרט מחוויותיה הראשונות כאשר התחילה לעבוד בחברת אנימציה, שבה היא הייתה העובדת האישה היחידה, וכדי להתאים את עצמה, היא "הפכה לאחת מהחבר'ה". כאשר היא עברה לעבוד בפיקסאר היא כבר לא הייתה האישה היחידה והיא מספרת שהעבודה בפיקסאר עזרה לה לגלות מחדש את ההיבטים הנשיים של עצמה. לסטר מסבירה את הניגודיות שיש בסרט בין המשרד ה"ריאלי, מודרני ומבריק" ולבין פרל כדור צמר "רכה ומטושטשת" כדי ליצור תחושה שפרל היא אאוטסיידר.

## תגובות לסרט
במקומות ואתרים רבים ברחבי העולם משבחים את הסרט בגלל קריאתו לרגישות כלפי השונה. ועל כך שהסרט מפנה לבעיות הקיימות כלפי נשים בעולם העסקים ה"גברי".

## קישורים חיצוניים
* 

## הערות שוליים

קטגוריה:סרטי 2019
קטגוריה:סרטים קצרים של פיקסאר
אסתר טוייבונן

**אסתר טוייבונן** (בפינית: **Ester Toivonen**; 7 באוגוסט 1914 — 29 בדצמבר 1979) הייתה שחקנית פינית.

## ביוגרפיה
טוייבונן נולדה בעיר המינה שבפינלנד, בת דודתה היא הסופרת הלווי המליינן (Helvi Hämäläinen), האמהות של שתיהן אחיות.

בהיותה בת תשע עשרה היא עבדה בחנות המוכרת לחם שם היא התגלתה על ידי מנהל אולם הקזינו של הלסינקי שם נערכה תחרות מיס פינלנד.

בתחרות של מיס פינלנד היא נבחרה למקום הראשון.

היא נבחרה למיס אירופה 1934 בתחרות שנערכה בהייסטינגס.

במהלך שנות השלושים הפינים כינו אותה "המושיעה של הגזע הפיני" שכן באותו זמן הפינים היו צריכים להוכיח שאינם מונגולים ומשתייכים לגזע האירופאי הלבן.

ב-1934 ביצעה את הופעת הבכורה של בקולנוע בסרט "Meidän poikamme ilmassa – me maassa" העוסק בפעילותו של חיל האוויר הפיני, הסרט נחשב כסרט תעמולה שנוי במחלוקת על ידי מספר מבקרים.

ב-1935 שיחקה בסרט הקומדיה "Syntipukki" בתפקיד עובדת בחנות כלבו יפהפייה בה מתאהב הדמות הראשית.

ב-1936 הופיעה בסרט "Onnenpotku" כבתו של מיליונר היוצאת עם מובטל עמו אביה אינה מעוניין שתתחתן.

ב-1940 הופיעה בסרט "Suotorpan tyttö" המבוסס על ספר צאת סלמה לגרף.

ב-1941 גילמה נסיכה בסרט "Kaivopuiston kaunis Regina".

ב-1943 גילמה רוזנת בסרט "Katariina ja Munkkiniemen kreivi" אודות בתו של חוואי פשוטת עם המתאהבת בבן אצולה.

ב-1943 נישאה ונולדו לה שני ילדים.

ב-1965 פרסמה את ספר הזכרונות שלה "Rikas on elämä".

ב-29 בדצמבר 1979 הלכה לעולמה.

## קישורים חיצוניים

*פרופיל באתר 100tekijaa

קטגוריה:שחקניות קולנוע וטלוויזיה פיניות
קטגוריה:זוכות מיס אירופה
קטגוריה:זוכות מיס פינלנד
קטגוריה:פיניות שנולדו ב-1914
קטגוריה:פינים שנולדו ב-1914
קטגוריה:נפטרות ב-1979
קטגוריה:נפטרים ב-1979
אנדרואיד פאי

**אנדרואיד פאי** היא הגרסה התשיעית של מערכת ההפעלה אנדרואיד. גרסה ראשונית שלה למפתחים יצאה לאור ב-7 במרץ 2018, והיא יצאה לציבור הרחב ב-6 באוגוסט של אותה שנה. נכון למאי 2019, 10.4% ממכשירי האנדרואיד השונים מריצים אותה.

## היסטוריה
מאז היום בו הוכרזה לראשונה (7 במרץ 2018, ובו יצאה גם גרסה ראשונית שלה למפתחים) ועד השקתה הרשמית נקראה כ"אנדרואיד P". רק בעת השקתה הרשמית, ב-6 באוגוסט, נחשף שמה: פאי, כהמשך לנוהג של גוגל לקרוא לגרסאות השונות של מערכת ההפעלה בשמות של מאכלים מתוקים לפי סדר האלפבית לטיני (A-z). קדמו לה אנדרואיד מרשמלו (M), אנדרואיד נוגט (N) ו-אנדרואיד אוראו (O).

גרסה שנייה, שנחשבה כגרסת בטא, יצאה ב-8 במאי 2018, וכן יצאה גרסת בטא נוספת ב-6 ביוני. גרסת בטא שלישית יצאה ב-2 ביולי, וגרסת בטא אחרונה יצאה ב-25 ביולי.

העדכון היה זמין בתחילה רק למכשירי פיקסל מהדורות האחרונים, עדכונים למכשירי Android One ולמכשירים נוספים הגיעו בהמשך.

## קישורים חיצוניים

* 

## הערות שוליים

קטגוריה:אנדרואיד
קטגוריה:תוכנות שהושקו ב-2018
ארמי אביקו

**ארמי אביקו** (בפינית: **Armi Aavikko**; ) הייתה זמרת פינית.

## ביוגרפיה
אביקו נולדה בהלסינקי שבפינלנד.

היא נבחרה למיס פינלנד לשנת 1977.

היא הייתה נציגת פינלנד במיס תבל 1977.

בתחרות מיס סקנדינביה 1978 היא הייתה במקום השלישי.

ב-1977 גם החלה לשתף פעולה עם הזמר הפיני דני "Danny", והם הקליטו ביחד את הדואט "”Tahdon olla sulle hellä” שזכה לפופולריות בפינלנד.

ב-1978 יצא אלבומם "Danny & Armi" שמכר מעל "25,000" עותקים.

היא הייתה תקופה מסוימת חברה בלהקה ביחד עם זוכת מיס פינלנד נוספת.

ב-1981 הוציאה את אלבום הסולו הראשון שלה "ארמי".

ב-1993 יצא קלטת ילדים שה אביקו שרה.

ב-1997 הופיעה ב-"Iso D: Legenda", סרט תיעודי אודות הזמר דני איתו הופיעה.

הלכה לעולמה ב-2002 עקב דלקת ריאות.
## קישורים חיצוניים

* ארמי אביקו באתר Helsingin Sanomat 
* 

## הערות שוליים

קטגוריה:זוכות מיס פינלנד
קטגוריה:זמרות פיניות
קטגוריה:משתתפות בתחרות מיס תבל 1977
קטגוריה:משתתפות בתחרות מיס סקנדינביה
קטגוריה:ילידות 1958
קטגוריה:פינים שנולדו ב-1958
קטגוריה:נפטרות ב-2002
קטגוריה:נפטרים ב-2002
מטילדה סימן 1

**מטילדה סימן 1** הוא טנק חיל רגלים בריטי משנות השלושים והארבעים של המאה ה-20. מטילדה היה טנק בעל שריון עבה יחסית לזמן יצורו והיה יעיל בתחילת מלחמת העולם השנייה.

## כללי
מטילדה סימן 1 נולדה כתוצאה ממכרז של הצבא הבריטי ל"טנק חיל רגלים". הטנק אמור היה לשמש בתפקיד של סיוע אש לחיל הרגלים והושתת על לקחי מלחמת העולם הראשונה, מבלי שראשי הצבא הבריטי נתנו את דעתם לתורות הלחימה המהפכניות של בן ארצם, לידל הארט, ומקבילו בגרמניה, בדבר מלחמת תנועה, אשר קיבלה ברבות השנים את הכינוי "בליצקריג". מכיוון שתפקידו של הטנק המיועד היה הסתערות במהירות איטית (על מנת לשמור על מיקומו לצד חיל הרגלים), כלל המכרז את הדרישה כי הטנק יהיה חסין לכל כלי הנ"ט הקיימים בזמנו. הצבא דרש גם שהטנק יהיה בעל עבירות שטח גבוהה. מעל כל אלה ריחפה הדרישה לכך שמחיר הטנק יהיה נמוך ביותר בגלל הקיצוצים הנרחבים בתקציב הביטחון בבריטניה בשנות השלושים. בשנת 1935 החל הפיתוח בשם "מטילדה".

הטנק שנולד היה כלי רכב קטן, בעל שריון עבה (60 מילימטרים), וחמוש במקלע בלבד. בתחילה הוזמנו 60 טנקים, ועשרה ימים מאוחר יותר הוזמנו עוד 60 טנקים, ובינואר 1939 הוזמנו עוד 19 טנקים, ובסך הכל נבנו 140 טנקים. אף על פי שלכאורה ענה על הדרישות, היה מטילדה סימן 1 כישלון מוחלט. המחיר הנמוך גרם לכך שמערכת ההנעה כולה הייתה ירודה ובלתי אמינה. הזחלים של הטנק היו חשופים, והמהירות המקסימלית, 13 קמ"ש, הייתה נמוכה מדי. חסרונותיו הבולטים גרמו לייצור מוגבל, ולפיתוחו וייצורו של מחליף - מטילדה סימן 2.

## מלחמת העולם השנייה
המטילדות נרשמו בדפי ההיסטוריה כאשר ב-21 במאי 1940, כשבעים וחמישה טנקי מטילדה, רובם מדגם מטילדה 1, השתתפו בקרב אראס באזור העיר אראס שבצפון צרפת. הטנקים הבריטים, מרגימנטי הטנקים המלכותיים ה-4 וה-7, פגשו את דיוויזיית הפאנצר ה-7 של ארווין רומל בנוסף לכוחות של דיוויזיית האס אס הממוכנת "טוטנקופף" (גולגולת המת, על שם סמלה). במהלך הקרב הופרד החי"ר הגרמני מכוחות השריון שסייעו לו ובמשך זמן לא מבוטל כתשו המטילדות את החי"ר הגרמני. תותחי הנ"ט הגרמניים של התקופה שהיו בקוטר 37 מילימטר היו בלתי יעילים מול המטילדה. רומל נאלץ להתערב אישית בקרב וארגן את תותחי הנ"מ בקוטר 88 מילימטר האימתניים לירי בכינון ישיר לעבר המטילדות. בשלב זה נאלצו המטילדות לעצור ולסגת, לאחד שסבלו מאבדות. לגרמנים נגרמו אבדות קשות: מאות נהרגו, נפצעו או נפלו בשבי. רומל וגודריאן נתקפו בהלה, ושניהם ציינו את האירוע ביומניהם כ"ניסיון פריצה" של הבריטים לכיוון פריז. רומל אף ציין את כוח האויב ככוח של "מאות" טנקים (כזכור, היו שם 75). המפגש היה אחד היחידים במערכה על צרפת שבהם הוכו הגרמנים קשות.

בסך הכל השתתפו ב-1940 במערכה על צרפת 150 טנקים מסוג מטילדה.

## קישורים חיצוניים

## הערות שוליים

קטגוריה:טנקים בריטיים במלחמת העולם השנייה
קטגוריה:טנקי חי"ר
בן (כפר)

**בן** (בהונגרית: **Bőny**) הוא כפר במחוז גיור-מושון-שופרון שבצפון-מערב הונגריה. הכפר הוקם בשנת 1992 לאחר פיצול הכפר "בניירטלפ" (Bőnyrétalap) ל**בן** ולרטלפ (Rétalap).

בבניירטלפ חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:יישובים שהוקמו ב-1992
קרליס בומייסטרס

**קרליס בומייסטרס** (בלטבית: **Kārlis Būmeisters**; נולד ב-13 בדצמבר 1986) הוא מוזיקאי לטבי.

## ביוגרפיה
בומייסטרס נולד בריגה שבלטביה.

הוא בוגר הפקולטה לכלכלה של אוניברסיטת לטביה עם תואר בכלכלה בינלאומית. הוא גם למד בבית ספר למנהל עסקים בצרפת (École supérieure de commerce et management).

הוא החל את פעילותו המוזיקלית בלהקת הילדים "Dzeguzīte", וביחד עמם הוציא שני אלבומים.

הוא ייצג את לטביה באירוויזיון 2005 בקייב ביחד עם וולטרס פרידנברגס כצמד "וולטרס וקאז'ה", עם השיר "The War Is Not Over" שכתב מרטינש פריימאניס. הם הגיעו למקום ה-5.

ב-2008 הוא ייסד את להקת "Kaža", שזכתה להצלחה בלטביה, שירה של הלהקה "Tici vai nē" היווה את שיר הנושא של סדרת הטלוויזיה הלטבית "UgunsGrēks" של ערוץ TV3, השיר גם זכה בפרס בטקס פרסי המוזיקה הלטבי.

באירוויזיון 2010 היה מגיש הניקוד הלטבי.

ב-2010 התמודד השיר שכתב "Dace Upīte" על ייצוג לטביה באירוויזיון.

כשחקן הופיע ב-2011 בסרט ההיסטורי "Dancis pa trim".

הוא הגיש מספר פעמים פרשנות לטלוויזיה הלטבית עבור האירוויזיון.

כיום הוא עובד באיחוד האירופי, ומשמש כמזכיר העיתונות של הפוליטיקאי רוברטס זילה (Roberts Zīle).

## קישורים חיצוניים

* https://www.delfi.lv/temas/karlis-bumeisters
* https://www.micrec.lv/lv/makslinieks/karlis-bumeisters

קטגוריה:מוזיקאים לטבים
קטגוריה:לטבים שנולדו ב-1986
שלמה לוצקי

**שלמה (מומו) לוצקי** (נולד ב-5 במאי 1943) הוא כדורסלן עבר ומאמן כדורסל ישראלי, ששיחק במכבי פתח תקווה ובנבחרת ישראל. לוצקי שימש במשך 22 שנה כמנהלה של נבחרת ישראל. במשך שנים רבות שימש כמורה לחינוך גופני בבית הספר "סלומון" בפתח תקווה, שם אימן, בין היתר, את החבר'ה של אלמאז.

## ביוגרפיה
נולד וגדל בפתח תקווה. שיחק כשוער נבחרת הנוער של ישראל בכדורמים, היה שחקן טניס שולחן וגם שיחק במדי נבחרת הנוער בכדורסל. בשלב כלשהו, אליעזר שפיגל אמר ללוצקי להתמקד בענף אחד - והאחרון בחר בכדורסל.

בתחילת שנות ה-60 החל לוצקי לשחק במכבי פתח תקווה ששיחקה בליגה הארצית (הליגה השנייה באותם ימים). בשנת 1962 שיחק לוצקי במדי נבחרת הכדורסל של צה"ל. בעונת 1963/1964 עלתה הקבוצה לליגת העל תחת המאמן אברהם שניאור, לראשונה מאז ירידתה שנת 1958. לוצקי היה כוכב הקבוצה וקלע בממוצע של 24.1 נקודות למשחק. הקבוצה סיימה במקום ה-11 והצליחה להישאר בליגה.

בעונה הבאה, עונת 1964/1965 שיתף לוצקי פעולה עם השחקנים החדשים יעקב אדליסט ואברהם חסיד, והמשיך לשמור על ממוצע גבוה - 20.8 נקודות למשחק, אך הקבוצה נשרה לליגה הארצית עם 9 ניצחונות מתוך 26 משחקים.

בשנת 1964 זומן לוצקי לנבחרת ישראל והשתתף בטורניר הקדם אולימפי לקראת אולימפיאדת טוקיו (1964), אשר נערך בז'נבה. הנבחרת סיימה במקום השמיני כשמאזנה הכללי של הנבחרת בטורניר היה ארבעה ניצחונות וארבעה הפסדים ולא העפילה לאולימפיאדה. לוצקי קלע 4 נקודות בכל הטורניר. לטורניר הבא, אליפות אירופה בכדורסל 1965 לוצקי לא זומן על ידי המאמן שמעון שלח. סך הכל שיחק לוצקי 11 משחקים במדי נבחרת ישראל.

בעונת 1966/1967 חזרה מכבי פתח תקווה לליגה הראשונה, אך לא החזיקו מעמד ונשרה בסוף העונה שוב לליגה השנייה. לוצקי קלע בממוצע של 16.8 נקודות למשחק. זו הייתה העונה האחרונה של מכבי פתח תקווה בליגה הבכירה בישראל, עד שחזרה אליה כעבור כמעט 40 שנה, בעונת 2004/2005. לוצקי עצמו המשיך לשחק במדי מכבי פתח תקווה בליגה השנייה עד שפרש בשנת 1974.

לוצקי הוא מלך הסלים של מכבי פתח תקווה בכל הזמנים בליגה העליונה עם 1350 נקודות.

בשנת 1975 מונה לוצקי למאמן הפועל פתח תקווה והעלה אותה לליגה הראשונה, שם אימן אותה עונה נוספת. בשנת 1977 עבר לאמן את קבוצת נעוריו מכבי פתח תקווה, ובשנת 1979 אימן את מכבי דרום תל אביב.

בהמשך החליף את משה דניאל כמאמן נבחרת ישראל בכדורסל נשים. לאחר מכן אימן כדורסל בכלא מעשיהו, ובנוסף עבד כאחרי כמורה להתעמלות.

בשנת 1995 מונה למנהל נבחרת ישראל בכדורסל (גברים), והיה בתפקידו 22 שנה, עד שפרש בשנת 2017 והוחלף על ידי מוטי דניאל. סך ליווה את נבחרת ישראל כמנהל ב-11 אליפויות אירופה.

בשנת 2014 קיבל עיטור על מפעל חיים בספורט מהשר לענייני אזרחים ותיקים אורי אורבך.

בשנת 2022 קיבל את אות יקיר העיר פתח תקווה.

בשבת 2023 נערך לכבוד לוצקי משחק הוקרה בהשתתפות כוכבי עבר של נבחרת ישראל בכדורסל.

## קישורים חיצוניים
* שלמה לוצקי, קלעי כל הזמנים, מנהלת הליגה
* ערן סלע, לוצקי, מומו - המנהל הלאומי, אתר כדורסלע
* 
* ערוץ 5 {https://www.sport5.co.il/articles.aspx?FolderID=416&docID=442756}

## הערות שוליים

קטגוריה:כדורסלני מכבי פתח תקווה
קטגוריה:כדורסלני נבחרת ישראל
קטגוריה:מאמני כדורסל ישראלים
קטגוריה:מאמני הפועל רמת גן בכדורסל
קטגוריה:פתח תקווה: אישים
קטגוריה:ישראלים שנולדו ב-1943
החדרת אצבעות

ממוזער|איור המדגים החדרת אצבעות לפות
**החדרת אצבעות** היא סוג של פעילות מינית בה משתמשים באצבעות הידיים כדי לגרום לגירוי מיני באיברי המין, בדרך כלל בפות או בפי הטבעת. פעולה זו יכולה להתבצע כחלק ממשחק מקדים או מאוננות הדדית. החדרת אצבעות יכולה להיות חלק מיחסי מין ללא חדירה או עם חדירה. החדרת אצבעות נקראת גם "דחיפת אצבעות" או "פינגרינג" (מאנגלית: fingering).

## החדרת אצבעות מחוץ לנרתיק
אצל נשים, הדרך הנפוצה ביותר להגיע לאורגזמה היא על ידי גירוי פיזי של הדגדגן, שהוא החלק הרגיש ביותר לגירוי מיני. אצל רוב הנשים עיסוי הדגדגן באצבעות הידיים מעצים את תחושת העונג והמתח המיני, ומוביל לחוויית אורגזמה. ניתן לעסות את הדגדגן או את השפתיים הפנימיות, תוך שימוש בתנועות מעלה-מטה, מצד לצד או בתנועה מעגלית.

בנוסף לפות, גם איברי המין האחרים ניתנים לגירוי באמצעות האצבעות.

## החדרת אצבעות לתוך הנרתיק
החדרת אצבעות לתוך הנרתיק מתבצעת לעיתים קרובות לצורך גירוי נקודת הג'י, הנמצאת בעומק של כ-5 ס"מ בדופן הקדמית של הנרתיק, לכיוון הטבור. דופן הנרתיק חלקה ורכה, ולעומתה נקודת הג'י בולטת ומעט מחוספסת. החדרת אצבעות סביב נקודה זו גורמת גם לגירוי בלוטת הסקין.

החדרת אצבע מכופפת בצורת "בוא לכאן" יכולה לשמש כזרז משמעותי לאורגזמה אצל חלק מהנשים. שיטה זו נעשית בעזרת האמה או האצבע המורה, כאשר כף היד פונה כלפי מעלה לכיוון עצם האגן.

החדרת אצבעות עלולה לגרום לקריעה של קרום בתולים, שבמהלכה יתרחש דימום קל, וייתכן כאב נקודתי באזור הנרתיק. עם זאת, החדרת אצבעות הנעשית בעדינות וללא דימום או כאב איננה פוגעת בדרך כלל בקרום.

האזורים הפנימיים בגוף רגישים גם אצל גברים, וניתנים לגירוי מיני על ידי החדרת אצבעות לפי הטבעת.

## החדרת אצבעות לפי הטבעת
ממוזער|החדרת אצבעות לפי הטבעת
באזור פי הטבעת מצויים קצוות עצבים רבים, הגורמים לגירוי מיני והנאה בזמן החדרת אצבעות. גירוי נוסף נגרם מכיווץ השרירים הסוגרים על האצבע המוחדרת. לחדירה קלה מומלץ להשתמש בחומר סיכה. יש המסתפקים בגירוי הפתח החיצוני של פי הטבעת, בעוד אחרים מעדיפים החדרה של אצבע אחת או יותר פנימה. החדרת האצבעות מהווה פעילות מינית בפני עצמה, אך יכולה גם לשמש כהקדמה והכנה למין אנאלי.

אצל נשים, החדרת אצבעות לפי הטבעת יכולה גם לגרות את פנים חיץ הנקביים. אצל גברים, החדרת אצבעות לפי הטבעת היא דרך יעילה לגירוי בלוטת הערמונית, ועשויה להוביל לחוויית אורגזמה.

## כללי בטיחות
החדרת אצבעות נחשבת בדרך כלל למין בטוח כל עוד אין פצעים באצבעות. הציפורניים צריך להיות קצוצות וחלקות. ציפורניים ארוכות, חדות או משוננות עלולות לגרום לפציעות או זיהומים חמורים. כדי למנוע התפשטות חיידקים יש להקפיד על רחצת ידיים עם מים חמים וסבון לאחר ההחדרה ולפני המעבר לפעילות מינית אחרת. כמו כן יש למנוע מעבר זיהומים מפי הטבעת לנרתיק על ידי שימוש בכפפות לטקס נפרדות לכל אזור.

## החדרת אצבעות כתקיפה מינית
החדרת אצבעות בכל דרך שהיא בניגוד לרצונו של אדם נחשבת לתקיפה מינית. בישראל, החדרת אצבעות לאיבר המין של אישה שלא בהסכמתה החופשית או בהסכמה שהושגה במרמה נחשבת לאונס. דין דומה חל על החדרת אצבעות לפי הטבעת של אדם.

## קישורים חיצוניים

## הערות שוליים

קטגוריה:אקטים מיניים
קטגוריה:אצבעות
חטיבה 395

**חטיבה 395**, המכונה גם "**עוצבת קלע**", הייתה חטיבת שריון במילואים בצה"ל. החטיבה פורקה ב-2003.

## היסטוריה
החטיבה הוקמה בשנת 1975 כחלק מאוגדה 194 שהוקמה לצורך חיזוק מערך חיל השריון לאחר מלחמת יום כיפור. במהלך מלחמת לבנון הראשונה גויסה החטיבה ונשלחה לרמת הגולן על מנת להחליף את יחידות אוגדה 36 שנשלחו ללבנון.

לאחר סגירתה של חטיבה 786 בשנת 1999 הועבר שם החטיבה, 'הראל', לחטיבת השריון 395, עד שזו נסגרה גם כן, בשנת 2003.

## מפקדי החטיבה

## הערות שוליים

395
395
אוגדה 220

**אוגדה 220** (**עוצבת להבות האש**, בהמשך: **אוגדה 380**) הייתה אוגדת שריון מילואים בצה"ל שמוקמה בבסיס צאלים, והייתה מופקדת על אימון כוחות השריון.

## היסטוריה
האוגדה הוקמה בשנת 1975 על בסיס הכוחות בבסיס צאלים, כאשר מפקד הבסיס התמנה למפקד האוגדה. הוקמו 3 חטיבות טנקים במילואים ויחידות אוגדתיות, אשר כלי הרק"מ שלהן שימשו בשגרה לצורך אימונים והכשרות חיל השריון. בשנת 1986 הוסב שמה לאוגדה 380.

כאוגדת מילואים נזקקה האוגדה למשרדי קישור וגיוס. אלו שכנו במחנה עודד שליד רמלה.

במסגרת שינוי סדר הכוחות בצבא בשנת 2004 הוחלט בצה"ל על פירוק אוגדה 252, אולם לשמר את מספרה באמצעות החלפת שמה של אוגדה 380 לאוגדה 252.

## מפקדי האוגדה

## חטיבות האוגדה

## קישורים חיצוניים
* [באתר [יד לשריון]]

220
220
220
הפועל נגבה

**הפועל נגבה** הייתה קבוצת כדורעף ישראלית מקיבוץ נגבה שהשתתפה בליגה הבכירה ואף זכתה בתואר האליפות בשנת 1962. המגרש הביתי של הפועל נגבה היה מגרש פתוח מרוצף בלטות גדולות.

## היסטוריה
העובדה שקיבוץ נגבה הוקם והשתייך לתנועת הקיבוץ הארצי השומר הצעיר, גרמה לכך שבאופן טבעי הייתה לו זיקה להתאחדות הפועל. מועדון "הפועל" הפעיל בקיבוץ ענפי ספורט כמו: כדורגל, כדורסל, כדורסל נשים, כדורעף, אתלטיקה קלה ואגרוף, שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה.

### כדורעף מקומי
קבוצת הכדורעף בלטה מעל כל הענפים בקיבוץ והתמודדה בליגה הבכירה בישראל ובמקביל גם בטורנירים מחוזיים. עונת השיא של הקבוצה היא 1961/1962 (בהדרכתו של המאמן-שחקן ד"ר יצחק הובר), בה הצליחה לזכות באליפות היסטורית לאחר שגברה 2–3 במשחק המכריע מול קבוצת הפועל עין שמר, במשחק ביתי בו צפו מעל 1000 איש. בתום העונה הפסידה הקבוצה ברבע גמר גביע המדינה לקבוצת הפועל עין המפרץ מהליגה השנייה 1–3 והודחה
בעונה שלאחר מכן השתתפה הקבוצה במסגרת גביע אירופה לאלופות והודחה מול קבוצת גלטסראיי לאחר שני מפגשים. במשחק הביתי נוצחה 3-2, ובגומלין באיסטנבול נוצחה 1–3.

בעונת 1962/1963 סיימה הקבוצה במקום השני בטבלה. במקביל הגיעה בפעם הראשונה בתולדותיה לגמר גביע המדינה ונוצחה על ידי הפועל המעפיל 3-1.

בתום עונת 1966/1967 ירדה הקבוצה בפעם הראשונה לליגה הארצית, אך חזרה לליגה הלאומית לאחר עונה אחת. בתום עונת 1968/1969 ירדה שוב לליגה הארצית, ומאז לא הצליחה להתרומם. שנתיים לאחר מכן, פורקה קבוצת הבוגרים.

### מחלקת הנוער
בעונת 1962/1963 זכתה קבוצת הנוער בגביע המדינה לאחר ניצחון בגמר 2-3 מול הפועל עין החורש.

בעונת 1967/1968 הגיעה קבוצת הנוער של המועדון לגמר גביע המדינה, אך נוצחה על ידי הפועל חניתה 3-0.

## תארים והישגים
* **[[ליגת העל בכדורעף]]**:
** **אליפות (1)**: 1961/1962
** סגנות (2): 1960/1961, 1962/1963
* **[[גביע המדינה בכדורעף|בגביע המדינה]]**:
*סגנות (1): 1962/1963

## שחקני עבר בולטים

## קישורים חיצוניים
* גמר גביע המדינה ואהבת נעורי, מאשה ליטבק, באתר איגוד הכדורעף.
## הערות שוליים

נגבה
נגבה
קטגוריה:נגבה
חיים לוי יצחק גינזבורג

הרב **חיים לוי יצחק גינזבורג** (י"ב בניסן תשי"ח, 2 באפריל 1958 – ט"ז בתמוז תשע"ט, 19 ביולי 2019) היה משפיע בישיבת תומכי תמימים המרכזית בכפר חב"ד ובישיבת תומכי תמימים בראשון לציון ומחבר ספרים על תורת החסידות.

## ביוגרפיה
נולד וגדל בבני ברק לזהבה ולרב שלום יהודה לייב גינזבורג, שוחט ובודק ומשפיע בקהילת חב"ד במקום.

בצעירותו למד תקופה קצרה בישיבת "קרלין" בבני ברק, ולאחר מכן עבר ללמוד בישיבת תומכי תמימים בלוד, ובישיבת תומכי תמימים המרכזית בכפר חב"ד. שם הוא התקרב אל המשפיע הרב מנחם מנדל פוטרפס, ונחשב לאחד מתלמידיו הקרובים. בח' באלול תשל"ז (1977) נשלח על ידי הרב מנחם מנדל פוטרפס ביחד עם עוד חמישה בחורים לפתוח את הישיבה במגדל העמק, אותה הקים הרב יצחק דוד גרוסמן, שבוע קודם, אשר בהמשך הפכה לישיבת תומכי תמימים. בשנת תש"ם נסע ללמוד בישיבת תומכי תמימים המרכזית שבמרכז חב"ד העולמי בברוקלין שבניו יורק.

בשנת תשמ"ב (1982) לאחר נישואיו עם מרים יפה בתו של הרב יעקב פלס, החל לשמש כמשפיע בישיבת תומכי תמימים המרכזית בכפר חב"ד, ובהמשך החל למסור שיעור כללי בספר התניא במקומו של הרב פוטרפס. עם השנים לא כל חברי הנהלת הישיבה הסכימו עם דעותיו בענייני גאולה ומשיח, ובעקבות חילוקי דעות עזב בשנת תשס"ה את הישיבה.

בשנת תשס"ו (2006) החל לשמש משפיע ראשי בישיבת תומכי תמימים בראשון לציון.

כתלמיד של הרב פוטרפס, הדגיש לתלמידיו את חשיבות האידיאל של תפילה קונטמפלטיבית וכך אף נהג.

הרב גיזבורג פרסם במשך השנים עד תמוז ה'תשנ"ד (1994) מאמרים בשבועון כפר חב"ד, מאז שהתחיל לצאת עיתון בית משיח היה כותב בכל שבוע טור בשם "התוועדות חסידותית" והיה חבר בהנהלת מטה משיח. בעבר, שימש בתפקידים בצעירי אגודת חב"ד בישראל.

בכ"ט בסיון תשע"ט לקה באירוע מוחי ונפטר כשבועיים לאחר מכן כשהוא בן 61. נקבר בבית הקברות באחיעזר.

## חיים אישיים
הרב גינזבורג היה אב לשלוש בנות. אחיו הרב יוסף שמחה, הוא הרב של המועצה מקומית ושליח חב"ד הראשי בעומר.

## ספריו
***משיח עכשיו** - הסברת החשיבות של תורת חסידות חב"ד ושיטתה, בהוצאת ספרים "ופרצת" כפר חב"ד, ארבעה כרכים, תשנ"ב-תשנ"ה
***פניני התניא** - ביאור לספר התניא בסגנון של שיעור מוכן וקל להבנה, בהוצאת ספרים "ופרצת" ו"חיש" כפר חב"ד, 13 כרכים, תשנ"ב-תשע"ז; לאחר פטירתו יצא עוד כרך, תש"ף. בנוסף, לאחר פטירתו יצאו ארבעה כרכים **אל תוך התניא** המבוססים על הסדרה המקורית.
***בחירתו של הפיקח** - ביאור על ארבעה מאמרים של הרבי מלובביץ', בהוצאת ספרים "ופרצת", רמלה, תשס"ג
***אוצר פניני החסידות לפי מעגל השנה** - סדרת מאמרים בהם סיפורים שסיפר המשפיע ר' מנחם מנדל פוטרפס, שיחות של הרבי ובענייני עבודת השם, המאמרים פורסמו בשבועון בית משיח, תשס"ז
***התוועדות חסידית** - אוסף מאמרי הרב גינזבורג כפי שפורסמו בשבועון ובהוצאת 'בית משיח', תשנ"ט
***המשפיע** - סיפורים על המשפיע ר' מנדל פוטרפס, הוצאת "ופרצת", תשס"א.

## קישורים חיצוניים
* 
* מאמרים מאת הרב לויצ"ח גינזבורג
* מאחורי הקלעים של הסדרה המונומנטלית על התניא
*שניאור זלמן ברגר, מקושר עם לב גדול - הרב לוי יצחק גינזבורג ע"ה אתר col תמוז תשע"ט
* 

## הערות שוליים

קטגוריה:כפר חב"ד: אישים
קטגוריה:מחברי ספרות תורנית
קטגוריה:משפיעים חב"דים
קטגוריה:סגל שבועון כפר חב"ד
קטגוריה:רבנים חרדים ישראלים
קטגוריה:יהודים הקבורים בבית הקברות באחיעזר
קטגוריה:מבארי ספר התניא
קטגוריה:ישראלים שנולדו ב-1958
קטגוריה:ישראלים שנפטרו ב-2019
עוצבת לביא

**חטיבה 820**, המכונה גם "**עוצבת לביא**", הייתה חטיבת שריון במילואים בצה"ל. החטיבה פורקה ב-2004.

## היסטוריה
החטיבה הוקמה בשנת 1975 כחלק מאוגדה 194 שהוקמה לצורך חיזוק מערך חיל השריון לאחר מלחמת יום כיפור. במהלך מלחמת לבנון הראשונה גויסה החטיבה ונשלחה לרמת הגולן על מנת להחליף את יחידות אוגדה 36 שנשלחו ללבנון.

בשנת 2004 פורקה החטיבה, כחלק מצמצום כוחות בחיל השריון וסגירת אוגדה 370.

## מפקדים
אחד ממפקדי החטיבה היה אודי שני.

## הערות שוליים

לביא
לביא
טקס פרסי האקדמיה הבריטית לטלוויזיה 2018

**טקס פרסי האקדמיה הבריטית לטלוויזיה 2018** נערך ב-13 במאי 2018 ברויאל פסטיבל הול, שבלונדון.

שמות המועמדים פורסמו ב-4 באפריל. הסדרה "שחיתות" הייתה מועמדת בארבע קטגוריות. הסדרות "מראה שחורה", "הכתר", ו-*Three Girls* היו מועמדות בשלוש קטגוריות כל אחת.

טקס פרסי האומנויות של האקדמיה הבריטית לטלוויזיה לשנת 2018 נערך ב-28 באפריל 2018.

## זוכים ומועמדים
[שמאל|ממוזער|217x217 פיקסלים|[שון בין, זוכה פרס השחקן הטוב ביותר]]
שמאל|ממוזער|150x150 פיקסלים|This Country, זוכת פרס הסדרה הקומית הטובה ביותר
[שמאל|ממוזער|187x187 פיקסלים| [ונסה קירבי, זוכת פרס שחקנית המשנה הטובה ביותר]]
[שמאל|ממוזער|182x182 פיקסלים| [טובי ג'ונס, זוכה פרס ההופעה הקומית הגברית הטובה ביותר]]
[שמאל|ממוזער|227x227 פיקסלים|[גרהם נורטון, זוכה פרס הופעת הבידור הטובה ביותר]]
שמאל|ממוזער|220x220 פיקסלים| קייט אדי, זוכת פרס עמית באפט"א

## מועמדויות מרובות

## הערות שוליים

קטגוריה:טקסי פרס באפט"א
קטגוריה:2018 בממלכה המאוחדת
ליליאן אטרר

**ליליאן אטרר** (בגרמנית: **Lilian Atterer**; נולדה בפברואר 1948) היא דוגמנית גרמנייה.

## ביוגרפיה
אטרר נולדה בפורשהיים כצעירה מבין ארבעה ילדים לזוג להורים שבבעלותם עסק יינות ומסעדה.

היא החלה ללמוד מוזיקה ופיתוח קול בקונסרבטוריון של נירנברג ובאותו זמן עבדה כדוגמנית.

ב-1968 נבחרה למיס גרמניה באירוע שנערך בבית מלון במינכן.

היא סיפרה שהשתתפה בתחרות אך ורק על מנת לקדם את קריירת הדוגמנות שלה וכלל לא ציפתה לזכות, עקב הזכייה נאלצה להפסיק עם תחום המוזיקה.

היא ייצגה את גרמניה במיס תבל 1968.

באותה שנה שרה עם ההרכב המוזיקלי "Orchester Maurice Pop" את הסינגל "Weil ich so sexy bin" (מפני שאני כל כך סקסית).

היא דגמנה במקומות כמו פריז וניו יורק.

ב-1971 השתתפה בתחרות מיס אירופה.

ב-1978 התארחה בפרק של סדרת המשטרה "Tatort".

היא לקחה חלק מספר פעמים בהנחיית תחרות מיס גרמניה.

ב-2005 השתתפה בפגישה מתוקשרת של זוכות מיס גרמניה.

ב-1972 הכירה את האדריכל רולף בוהרינגר ועברה עימו לבאדן-וירטמברג, ב-1976 הם נישאו והיא ילדה בת.

היא למדה עיצוב פנים.

## קישורים חיצוניים

* ליליאן אטרר באתר British Pathe 
* ליליאן אטרר באתר Discogs 

קטגוריה:זוכות מיס גרמניה
קטגוריה:משתתפות בתחרות מיס תבל 1968
קטגוריה:משתתפות בתחרות מיס אירופה
קטגוריה:גרמניות שנולדו ב-1948
קטגוריה:גרמנים שנולדו ב-1948
סרגיי נקריאקוב

**סרגיי מיכאילוביץ' נקריאקוב** (ברוסית: **Серге́й Михайлович Накаряков**; נולד ב-10 במאי 1977) הוא חצוצרן ישראלי-רוסי.

## ביוגרפיה

נקריאקוב נולד בעיר ניז'ני נובגורוד, שברוסיה והחל ללמוד נגינה בפסנתר. בשנת 1986 נפגע בגבו ונאלץ לוותר על הפסנתר.

יעדו החדש היה החצוצרה, ובכיוון זה זכה בעידוד, בהדרכה ובתמיכה של אביו. התמיכה והידע של אבא נקריאקוב הביאו לפיתוח של רגישות מיוחדת שגילה סרגיי הצעיר בנגינה בחצוצרה.

בשנת 1988 עלה עם משפחתו לישראל, אך כבר ב-1991 עזב לאירופה.

הופעתו החשובה הראשונה הייתה בפסטיבל זלצבורג בשנת 1991, שם הופיע בניצוח של המנצח הליטאי סאוליוס סונדצקיס. בשנת 1992 הופיע בפסטיבל שלזוויג-הולשטיין בצפון גרמניה וזכה בפרס דוידוף.

בשנתיים הבאות למד בהדרכת גי טוברון בקונסרבטואר של פריז. במקביל החל להופיע במדינות רבות באירופה, באסיה, באמריקה הצפונית ובאמריקה הדרומית.

בשנת 2002 זכה סרגיי נקריאקוב בפרס "אקו" של רשת הטלוויזיה השנייה בגרמניה. בשנת 2019 נבחר לנגן על ידי אקדמיית "פונו" בגרמניה.

במשך השנים הקליט נקריאקוב עבור החברות טלדק, סוני קלאסיקל, EMI ואחרות כשהוא מופיע בין היתר עם המנצחים כריסטוף אשנבאך, יורי בשמט, יורי טמיקנוב, ולדימיר אשכנזי, ייז'י בלוהלאווק, קנט נאגנו, מיכאיל פלטנב, ואלרי גרגייב וסאקארי אוראמו.

לוח ההופעות שלו כולל את הסדרות הנחשבות ביותר בכל העולם, כסולן וכנגן רסיטלים שבהם הוא מופיע יחד עם אחותו הפסנתרנית ורה אוחוטניקובה או עם הפסנתרנית הבלגית מריה מאירוביץ'.

סרגיי מנגן על כלים של בונה הכלים הפריזאי אנטואן קורטואה.

נקריאקוב חי אומנם באירופה, אך שמר על אזרחותו הישראלית ומגיע לעיתים קרובות לישראל לבקר את הוריו. בשנת 2012 הופיע עם תזמורת סימפונט רעננה. ובשנת 2019 הופיע עם התזמורת הסימפונית הישראלית ראשון לציון.

## קישורים חיצוניים

* 

## הערות שוליים

קטגוריה:חצוצרנים ישראלים
קטגוריה:ישראלים ילידי ברית המועצות
קטגוריה:עולים בשנות ה-1980
קטגוריה:ישראלים שנולדו ב-1977
כף דארנלי (אדמת מק. רוברטסון)

**כף דארנלי** (באנגלית: **Cape Darnley**) היא לשון יבשה מכוסה קרח בקצה הצפוני של חצי האי ביירקה, בצידו המערבי של מפרץ מקנזי, באדמת מק. רוברטסון שבאנטארקטיקה.

## היסטוריה
### גילוי הכף
חוף אנטארקטיקה באזור לשון היבשה התגלה ב-26 בדצמבר 1929, על ידי סר דאגלס מוסון, אשר ראה את חוף אנטארקטיקה מן התורן של אוניית המחקר "דיסקברי". החוף היה בקצה האופק ונעלם מעיניו במהרה. ב-10 בפברואר 1931 הוא התקרב שוב אל החוף וראה את לשון היבשה.

### מקור השם
מוסון קרא ללשון היבשה על שמו של ארנסט רולנד דארנלי (Ernest Rowland Darnley) יושב הראש של הוועדה הבין משרדית הבריטית לשטחי החסות של איי פוקלנד של משרד המושבות שישבה בלונדון, וכיהן בשנים 1923–1933.

## ראו גם
אתרים נוספים באנטארקטיקה הנקראים על שמו של א. ר. דארנלי:
* כף דארנלי (ג'ורג'יה הדרומית)
* הר דארנלי

## קישורים חיצוניים
* כף דארנלי באתר הסקר הגאולוגי של ארצות הברית
* כף דארנלי באתר הגאזט האנטארקטי של ממשלת אוסטרליה
* כך דארנלי באתר הגאזט האנטארקטי המשווה SCAR של ממשלת אוסטרליה

## הערות שוליים

דארנלי
פול פרסי

**פול מת'יו פרסי** (באנגלית: **Paul Matthew Pressey**; נולד ב-24 בדצמבר 1958) הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1982–1993. ממוצעיו הכוללים לאורך קריירת המשחק הם 10.6 נקודות, 3.9 ריבאונדים ו-5.1 אסיסטים למשחק. נודע כאחד ה"פוינט פורוורדים" הראשונים ב-NBA.

בין השנים 1992–2016 שימש עוזר מאמן בקבוצות שונות ב-NBA. בנו, פיל פרסי, הוא כדורסל פעיל ב-NBA ובאירופה מאז שנת 2013.

## קריירת מכללות
פרסי נולד וגדל בעיר ריצ'מונד שבווירג'יניה. בשנת 1978 החל ללמוד ב"מכללת מערב טקסס", ובשנת 1980 עבר לאוניברסיטת טלסה אשר באוקלהומה. בשתי עונותיו בקבוצת הכדורסל של האוניברסיטה שיחק תחת המאמן חבר היכל התהילה לעתיד נולאן ריצ'רדסון, ורשם ממוצעים של 11.7 נקודות, 5.9 ריבאונדים, 4.6 אסיסטים ו-3.0 חטיפות למשחק. בסיום עונת 1981/1982, בה העפילה טלסה לשלב "32 הגדולות" של טורניר אליפות המכללות (NCAA Round of 32), נבחר פרסי לחמישייה השנייה של העונה בליגת המכללות (Second-team All-American).

## קריירת משחק
בדראפט ה-NBA 1982 נלקח פרסי בבחירה ה-20, על ידי מילווקי באקס. ב-8 עונותיו במילווקי היה אחד השחקנים המובילים של הקבוצה, לצד סידני מונקריף, טרי קאמינגס וריקי פירס, והעפיל עמה לשלב הפלייאוף בכל אחת מהעונות. בעונות  ו- נבחר לחמישיית ההגנה של העונה, יחד עם מונקריף, ובעונת  נבחר לחמישיית ההגנה השנייה של העונה. החל מעונת 1985 הוביל פרסי את שחקני קבוצתו בממוצע אסיסטים למשחק במשך 5 עונות רצופות, על אף ששיחק בעמדות הקלע והסמול פורוורד. לאורך תקופתו עם הבאקס מסר 3,272 אסיסטים בסך הכול, אשר מציבים אותו בראש רשימת מוסרי האסיסטים של המועדון.

לקראת עונת  הועבר פרסי בטרייד לסן אנטוניו ספרס, בתמורה לפרנק בריקובסקי. בשתי עונותיו עם הספרס קלע 5.4 נקודות בממוצע למשחק, כשחקן ספסל. בסיום עונת  הודיע פרסי על פרישה ממשחק, אך במהלך העונה העוקבת חזר מפרישתו ושיחק ב-18 משחקים עבור גולדן סטייט ווריורס, בה שימש כעוזר מאמן.

## קריירת אימון
בקיץ 1992 מונה לעוזר מאמן בגולדן סטייט ווריורס, תחת דון נלסון אשר אימן אותו בתקופתו במילווקי. בין השנים 1994–2000 שימש כעוזרם של מאמני סן אנטוניו ספרס, בוב היל וגרג פופוביץ', ובעונת  זכה עם הקבוצה באליפות ה-NBA.

בשנת 2000 מונה לעוזרו של דוק ריברס, מאמן אורלנדו מג'יק, ובשנת 2004 עבר יחד עמו לבוסטון סלטיקס. בין השנים 2007–2010 היה עוזרם של המאמנים ביירון סקוט וג'ף באוור בניו אורלינס הורנטס. בשנת 2010 צורף לצוות האימון של סקוט בקליבלנד קאבלירס, ובשנים 2014–2016 שימש כעוזרו בלוס אנג'לס לייקרס.

## קישורים חיצוניים

## הערות שוליים

קטגוריה:אמריקאים ילידי וירג'יניה
קטגוריה:ריצ'מונד (וירג'יניה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:כדורסלני אוניברסיטת טלסה
קטגוריה:בחירות דראפט של מילווקי באקס
קטגוריה:כדורסלני מילווקי באקס
קטגוריה:כדורסלני סן אנטוניו ספרס
קטגוריה:כדורסלני גולדן סטייט ווריורס
קטגוריה:מאמני כדורסל אמריקאים
קטגוריה:אמריקאים שנולדו ב-1958
מסעוד בן שמעון

הרב **מסעוד בן שמעון** (נולד ב-30 בנובמבר 1945) הוא רב העיר הספרדי של בני ברק מטעם העירייה יחד עם רב העיר הליטאי מטעם העירייה שבח צבי רוזנבלט ורב העיר החסידי מטעם העירייה יצחק אייזיק לנדא. ראש ישיבת "אור אליצור" ואחד מרבני שכונת רמת אלחנן בבני ברק.

## ביוגרפיה
נולד בירושלים ליפה ולרב מנצור בן שמעון מרבני ישיבת פורת יוסף.

למד בישיבת קול תורה. בשנים תשכ"ד-תשכ"ז למד בישיבת פוניבז', לאחר פטירת אביו התמנה לראש ישיבת אור אליצור שהוקמה לזיכרון אביו בשנת תשנ"ט.

בכ"ב בתמוז תשע"ט גיסו הרב שלום כהן הכריז על מינויו לרב העיר הספרדי של בני ברק, הרב חיים מאיר ואזנר והאדמו"ר ממכנובקה ברכו על המינוי.

בתשע"ט מונה על ידי כמה רבנים לתפקיד רבה הספרדי של בני ברק. בסוכות תשפ"א הכריז עליו ראש העירייה כרב העיר הספרדי, לצד שני עמיתיו, החסידי והליטאי - הרב יצחק אייזיק לנדא והרב שבח רוזנבלט.

## חיבוריו
* **מנחה טהורה - הלכות נדה** - משא ומתן בעומקה של הלכה, באורים וחדשים בסוגיות הגמרא והפוסקים בהלכות נדה, חלק ראשון, בני ברק, תש"מ

## לקריאה נוספת
יצחק פלדמן, **על כס הרבנות**, עיתון בקהילה כ"ט תמוז תשע"ט עמוד 26–35

## קישורים חיצוניים
*
* 

## הערות שוליים

קטגוריה:רבנים ספרדיים ישראלים
קטגוריה:בני ברק: רבנים ראשיים
קטגוריה:בני ברק: רבני שכונות
מסעוד
בן שמעון, מסעוד
קטגוריה:בוגרי ישיבת פוניבז'
קטגוריה:ישראלים שנולדו ב-1945
יחסי יוון–קזחסטן

**יחסי יוון–קזחסטן** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[קזחסטן|רפובליקת קזחסטן]]**.

## היסטוריה
היחסים הדיפלומטיים הרשמיים שבין הרפובליקה ההלנית לבין רפובליקת קזחסטן כוננו ב-1 באוקטובר בשנת 1992. יוון פתחה שגרירות בעיר אלמטי בחודש פברואר 1997, שגרירות שהועברה מאוחר יותר לעיר נור-סולטן שהיא בירת המדינה. קזחסטן פתחה שגרירות באתונה בשנת 2005. במבנה השגרירות שכנה קונסוליה ששודרג מעמדה והיא נפתחה ב-1998.

בקזחסטן קהילה יוונית של 10,000 עד 12,000 אנשים והיא קבוצה אחת מני רבות בחברה הקזחית ההטרוגנית. דיפלומטים קזחים מבקרים ומסקרים את הקורה בקהילה היוונית באופן שגרתי. לקהילה היוונית עיתון קטן בשפתה הכפוף לקרן בשם "קרן החברות" הפועלות בקירגיזסטן ובסביבה. הקרן מארגנת גם אירועים חברתיים בתוך הקהילה.

בתוך הפרלמנט היווני ישנה קבוצת ידידות קזחית-יוונית.

## הסכמים דו-צדדיים
בין יוון לבין קזחסטן נחתמו שלושה הסכמים דו-צדדיים:
* מזכר הבנות דו-צדדי בין יוון לקזחסטן - פגישה הראשונה של הוועידה היוונית-קזחית, 2006.
* הסכם בילטרלי לשיתוף פעולה כלכלי וטכנולוגי - 2017.
* הסכם דו-צדדי לקידום והגנה על השקעות - 2017.

## ביקורים מדרג גבוה
### מקזחסטן ליוון
* נורסולטן נזרבייב, נשיא קזחסטן - 2001, 2004

### מיוון לקזחסטן
* קוסטנטינוס סטפנופולוס, נשיא יוון - 2002

## נציגויות דיפלומטיות
* יוון מיוצגת בקזחסטן בדרג השגרירות באמצעות שגרירות שהיא מחזיקה בנור-סולטן, בירת המדינה.
* קזחסטן מיוצגת ביוון בדרג השגרירות באמצעות שגרירות שהיא מחזיקה באתונה, בירת המדינה.

## קישורים חיצוניים

* Kazakhstan, אתר משרד החוץ היווני

## הערות שוליים

קטגוריה:ערכים ללא קטגוריות פיזיות - יחסי חוץ
חטיבה 640

**חטיבה 640**, המכונה גם "**עוצבת חץ**", הייתה חטיבת שריון במילואים בצה"ל. החטיבה פורקה ב-2005.

## היסטוריה
החטיבה הוקמה בשנת 1981 כחלק מאוגדה 90, על בסיס משוחררי חטיבה 188 וחטיבה 7, והיא התבססה על טנקי שוט קל. מחנה הקבע שלה היה מחנה עמיעד, ומפקד החטיבה בעת הקמתה היה סא"ל רפי נוי. במהלך שנות ה-90 הוסבה החטיבה לטנקי מרכבה סימן 3.

לאחר סגירתה של חטיבה 8 בשנת 2004, הועבר שם החטיבה לחטיבת השריון 640, כחלק משימור שם החטיבה עד לפירוקה בשנת 2005.

## מפקדי החטיבה

## הערות שוליים

640
640
חטיבה 278

**חטיבה 278**, המכונה גם "**עוצבת קרני ראם**", הייתה חטיבת שריון בצה"ל. בשנת 2014 החטיבה מוזגה עם חטיבה 14.

## היסטוריה
החטיבה הוקמה בשנת 1975 כחטיבת מילואים של אוגדה 220, והרק"ם שלה נועד לצורך אימון יחידות השריון בבסיס צאלים. במהלך השנים הוסבה החטיבה לטנקי מרכבה סימן 2.

בשנת 2014, מוזגה החטיבה עם חטיבת המילואים 14 (עוצבת המחץ) במסגרת צמצום מערך השריון, והוחלט כי החטיבה הנוצרה תיקרא 14, ומספרי הגדודים (79, 87, 184) ימשיכו להיות המספרים של חטיבה 14, לשם שימור המורשת של חטיבה 14, בייחוד במלחמת יום הכיפורים.

## מפקדי החטיבה

## הערות שוליים

278
278
ריקארד ורנש

**ריקארד ורנש** (בהונגרית: **Richárd Vernes**; נולד ב-24 בפברואר 1992) הוא כדורגלן הונגרי המשחק בעמדת החלוץ בקבוצת הכדורגל בודפשט.

## קריירה
ורנש התחיל את הקריירה שלו בקבוצת הנוער של פרנצווארוש ובגיל 15 הצטרף לבודפשט הונבד. ב-30 ביולי 2011, ורנש ערך את הופעת הבכורה שלו בקבוצה הבוגרת בניצחון 0–4 נגד ואשאש. בעונה זו, הרבה לשחק בעיקר בקבוצת המילואים. בעונת , ורנש רשם 22 הופעות בקבוצה הבוגרת. ב-19 באוגוסט 2012 ורנש הבקיע את שער הבכורה שלו בקריירה בתיקו 3-3 נגד פקשי.

בעונת  הושאל ורנש לסנטרל קואסט מארינרס מליגת העל האוסטרלית. בסיום העונה, חזר לבודפשט.

בינואר  הושאל לפקשי עד לסיום העונה.

בקיץ  שוחרר מבודפשט וחתם בזלאגרסגי ט.א. מהליגה ההונגרית השנייה. עונה זו, הייתה עונת השיא שלו כאשר רשם 14 שערים ב-33 משחקי ליגה.

בקיץ  חזר לליגת העל ההונגרית, כאשר חתם בדיושג'ר.

ב-24 ביולי 2019 ורנש חתם בהפועל כפר סבא מליגת העל, אך שוחרר בחודש בנובמבר.

בינואר  חזר להונגריה וחתם בואשאש.

ב-31 באוגוסט 2021 ורנש הושאל לגיור.

## קישורים חיצוניים

## הערות שוליים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:בודפשט: כדורגלנים
קטגוריה:כדורגלני בודפשט הונבד
קטגוריה:כדורגלני סנטרל קואסט מארינרס
קטגוריה:כדורגלני זלאגרסגי ט.א.
קטגוריה:כדורגלני דיושג'ר
קטגוריה:כדורגלני הפועל כפר סבא
קטגוריה:כדורגלני ואשאש
קטגוריה:כדורגלני גיור
קטגוריה:כדורגלנים זרים בישראל
קטגוריה:ספורטאים זרים באוסטרליה
קטגוריה:ספורטאים הונגרים בישראל
קטגוריה:הונגרים שנולדו ב-1992
חטיבה 189

**חטיבה 189** (נודעה גם כ**חטיבה 106**), המכונה גם "**עוצבת כוכב האש**", הייתה חטיבת שריון במילואים של צה"ל. החטיבה פורקה ב-1992.

## היסטוריה
החטיבה הוקמה בשנת 1977 כחטיבת מילואים של אוגדה 220, אשר התבססה על טנקי שוט קל, והרק"ם שלה נועד לצורך אימון יחידות השריון בבסיס צאלים, והיא קיבלה את השם "חטיבה 106". בשנת 1981 שונה שמה ל"חטיבה 189".

בשנת 1992 פורקה החטיבה, והיא אוחדה עם חטיבה 844, אשר התקיימה עד לשנת 2004 עת אוחדה עם חטיבה 460.

## הערות שוליים

189
189
חטיבה 896

**חטיבה 896** (נודעה גם כ**חטיבה 280**), המכונה גם "**עוצבת כוכבי האש**", הייתה חטיבת שריון במילואים בצה"ל. החטיבה פורקה ב-2004.

## היסטוריה
החטיבה הוקמה בשנת 1975 כחטיבת מילואים של אוגדה 220, אשר התבססה על טנקי מגח, והרק"ם שלה נועד לצורך אימון יחידות השריון בבסיס צאלים.

בשנת 2004 פורקה חטיבה 14 במסגרת צמצום מערך השריון, ולצורך שימור שמה ומורשתה הם הועברו לחטיבה 896 שקיבלה את השם חטיבה 14. החטיבה התקיימה במתכונתה החדשה עד לפירוקה בשנת 2014, כחלק מסגירת מערך המגח בצה"ל, ושמה ומורשתה של חטיבה 14 הועברו לחטיבה 278.

בין מפקדי החטיבה: יום-טוב תמיר (1976-1977), דוד שובל (1977-1979).
## הערות שוליים

896
896
אוטומר דומריך

**אוטומר דומריך** (בגרמנית: **Ottomar Domrich**;  22 באפריל 1819 - אולדיסלבן - 1 באפריל 1907 מיינינגן) היה רופא גרמני.
הוא כיהן כפרוספור בפקולטה לרפואה של אוניברסיטת יינה ונבחר לחבר באקדמיה לאופולדינה
דומריך נמנה עם מבשרי הרפואה הפסיכוסומטית ונודע, בין היתר, בתיאורו את התקפי החרדה החריפים הידועים כיום כהתקפי פאניקה (1849).

## ביוגרפיה
אוטומר דומריך נולד בשנת 1819 באולדיסלבן על יד לנדגרפרודה, סקסוניה-ויימאר.
בשנת 1837 נרשם ללימודי רפואה באוניברסיטאות ינה ווירצבורג. הוא סיים אותם בינה בשנת 1842 עם עבודת תואר על היצרויות הוושט. בשנים הבאות עבר דומריך כרופא בסנטוריום המאוחד בינה ובשנת 1845 הוסמך באוניברסיטת ינה כמרצה בכיר (Privatdozent) בתחום המחלות הנפשיות, האנתרופולוגיה הנפשית, הפתולוגיה הכללית והפיזיולוגיה. בשנת 1846 התמנה למנהל המכון לפיזיולוגיה ביינה. אחר כך ב-1848 התמנה כפרופסור שלא מן המניין וב-1854 כפרופסור מן המניין.
בשנת 1856 נקרא דומריך למיינינגן, בדרום תורינגיה כדי לשמש כמנהל בית החולים "גאורג" וכרופא אישי של דוכס סקסוניה-מיינינגן. הוא מילא גם תפקידים של יועץ רפואי ויועץ החצר וחבר במועצה הרפואית של הדוכסות.
בשנת 1866 הועלה לדרגת יועץ רפואי ראשי וב-1883 למעמד המכובד של יועץ חשאי.
בשנים 1851-1849 העה דומריך אחד מעורכי השנתונים של ינה לפיזיולוגיה ולרפואה.
ב-1 בנובמבר 1848 נבחר לאקדמיה לאופולדינה, לפי המסורת תחת "הכינוי האקדמי" "אברהרד שמידט".

דומריך נפטר במיינינגן בשנת 1907 בגיל 87.

## חיים פרטיים
החל מ-19 בספטמבר 1859 היה נשוי דומריך למריה הלנה לבית פון האזה (ילידת 1852), בת של התאולוג קרל פון האזה.

## פרסים ואותות הוקרה
*1848 - חבר באקדמיה לאופולדינה

## כתבים
***Dissertatio inauguralis medica de oesophagi strictura***. Jena 1842 ([https://reader.digitale-sammlungen.de/resolve/display/bsb10850679.html און ליין])
(עבודת התואר ברפואה על ההיצרויות הוושט)
*1848 - יחד עם היינריך הזר - Verhandlungen deutscher Universitätslehrer über die Reform der deutschen Hochschulen in der Versammlung zu Jena vom 21. bis 24. September 1848'
* (דיוני הפרופסורים האוניברסיטאיים הגרמנים לגבי רפורמת בתי הספר התיכון הגרמנים באספת ינה ב 21–24 בספטמבר 1848
* ([https://reader.digitale-sammlungen.de/de/fs1/object/display/bsb10735438_00005.html און ליין])
**'Die psychischen Zustände, ihre organische Vermittelung und ihre Wirkung in Erzeugung körperlicher Krankheiten*'
(המצבים הנפשיים, תיווכם האורגני והשפעתם על היווצרות מחלות גופניות)
*Mauke, Jena 1849 ([https://reader.digitale-sammlungen.de/de/fs1/object/display/bsb10255055_00005.html און ליין])

==לקריאה נוספת==
*Alma Kreuter Deutschsprachige Neurologen und Psychiater: Ein biographisch-bibliographisches Lexikon. K.G. Saur, München 1996 ...
*Rainer Rupprecht, Michael Kellner (Hrsg.) *Angststörungen. Klinik, Forschung'', Therapie. Verlag W. Kohlhammer

## קישורים חיצוניים

*לקסיקון הרופאים הגרמנים המפורסמים במאה ה-19
Pagel: Biographisches Lexikon hervorragender Ärzte des neunzehnten Jahrhunderts. Berlin, Wien 1901, עמ'. 409-410.

קטגוריה:רופאים פנימיים גרמנים
קטגוריה:פסיכיאטרים גרמנים
קטגוריה:פיזיולוגים גרמנים
קטגוריה:פתולוגים גרמנים
קטגוריה:גרמנים שנולדו ב-1819
קטגוריה:גרמנים שנפטרו ב-1907
מועדון החברים של מיקי מאוס: הקוסם מארץ דיז

**מועדון החברים של מיקי מאוס: הקוסם מארץ דיז** (באנגלית: **Minnie's the Wizard of Dizz**) הוא סרט הנפשה ממוחשבת אמריקאי לילדים משנת 2013, מסוגת פנטזיה מוזיקלית, המבוסס על סדרת הטלוויזיה "מועדון החברים של מיקי מאוס" ועל הספר "הקוסם מארץ עוץ" מאת ליימן פרנק באום. הסרט בוים על ידי דונובן קוק, נכתב על ידי אשלי מנדוזה והופק על ידי Disney Television Animation שבבעלות חברת וולט דיסני, אשר הוציאה באותה שנה סרט נוסף שמבוסס על הספר בשם "ארץ אוז".

הסרט הופץ לראשונה בארצות הברית ב-DVD ב-11 ביוני 2013, ושלושה חודשים לאחר מכן, ב-20 בספטמבר, שודר כפרק החמישי בעונה הרביעית של הסדרה עליה מבוסס, כאשר הפרק נקרא **The Wizard of Dizz**. בישראל הסרט שודר לראשונה בדיבוב לעברית בשנת 2013 בערוץ דיסני ג'וניור. אורך הסרט הוא כ-54 דקות, ושפת המקור שלו היא אנגלית.

בהשראת הסרט פותח משחק מחשב בשם "Minnie Explores The Land of Dizz", בו צריך לעזור למיני מאוס ולפלוטו למצוא את החפצים של חבריהם בארץ דיז בשביל שיוכלו לחזור הביתה.

## תקציר העלילה
הסרט מבוסס על הספר "הקוסם מארץ עוץ" מאת ליימן פרנק באום. במהלך מסיבה, סופת ציקלון שולחת את מיני מאוס ופלוטו לארץ דיז (פרודיה לארץ עוץ), ארץ מטופשת ומרהיבה, בה יש עצי קשת, קשתות פרפר וצ'יפמונצ'ינס ידידותיים. כשמיני מגיעה לשם, הדבר שהיא הכי רוצה הוא לחזור הביתה, וכדי שזה יקרה היא צריכה לבקש מהקוסם (לודוויג פון דרייק) שיחזיר אותה הביתה. בדרכם לקוסם, מיני ופלוטו פוגשים חברים חדשים אשר מצטרפים אליהם לקוסם, כדי שיגשים גם את משאלות ליבם - הדחליל (גופי), איש הפח (מיקי מאוס) והאריה הפחדן (דונלד דאק). לחבורה עורבת סכנה כשמכשף רשע (פיט), בעל מספר טריקים בשרוול, רוצה את הנעליים הקסומות והירוקות של מיני.

## מדבבים
הדיבוב העברי של הסרט בוים על ידי אפרת קרצמן, והופק על ידי אסנת סדן וגלי נשר.

## הפצה
הסרט הופץ לראשונה בארצות הברית ב-DVD ב-11 ביוני 2013, כאשר בנוסף לסרט היו ב-DVD בונוסים הכוללים שני פרקים מתוך הסדרה "מועדון החברים של מיקי מאוס" ועשרה פרקים מתוך הסדרה "הסרטים המצוירים של מיני". כמו כן, צורף ל-DVD קוד להורדה חינמית של האפליקציה "Minnie Bow Maker". שלושה חודשים לאחר הפצת ה-DVD, ב-20 בספטמבר 2013, שודר הפרק כפרק החמישי בעונה הרביעית של הסדרה "מועדון החברים של מיקי מאוס", כאשר הפרק נקרא "The Wizard of Dizz", לעומת הסרט שנקרא "Minnie's the Wizard of Dizz". בישראל הסרט שודר לראשונה בדיבוב לעברית בערוץ דיסני ג'וניור בשנת 2013.

## קישורים חיצוניים

* 

## הערות שוליים

קטגוריה:הקוסם מארץ עוץ: עיבודים לקולנוע ולטלוויזיה
קטגוריה:סרטי 2013
קטגוריה:סרטים באנגלית
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי הנפשה מוזיקליים
קטגוריה:סרטים מבוססי סדרות טלוויזיה
קטגוריה:סרטי ילדים
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטים אמריקאיים מבוססי ספרים
קטגוריה:דיסני: סרטי הנפשה
קטגוריה:מיקי מאוס
סורת הוד

**סורת הוד** (בערבית: **سورة هود**) היא סורה מספר 11 בקוראן, והיא מכילה 123 פסוקים, המורכבים מ-1948 מילים, המכילות 7820 אותיות.

המוסלמים מאמינים שאללה הכתיב למוחמד את הסורה הזאת בתקופה שקדמה להג'רה.

שם הסורה נגזר משמו של הוד.

## תוכן
סורת הוד עוסקת בתולדות הנביאים, ובפרט בסיפורו של הנביא נח. לצד זה, הסורה עוסקת גם בסוגיות כלכליות. הסורה מתמקדת בהיסטוריה של הנביאים, ומציגה את המסר שלהם כתהליך היסטורי מתמשך, ולא כמקרים שאינם קשורים זה בזה.

שמו של הוד מוזכר חמש פעמים בסורה הזאת.

### נביאים
סורת הוד מזכירה את סיפורים של כמה מהנביאים בהם מאמינים המוסלמים, וביניהם נח, לוט, הוד, צאלח, עוד.
* סיפורו של נח: פסוקים 25 - 48 מציגים את סיפורו של הנביא נח, את פנייתו אל עמו, בניית התיבה, המבול, טביעת בנו של נח, סופו של המבול, ועגינת התיבה על ההר.
* סיפורו של הוד: פסוקים 50 - 60 מגוללים את סיפורו של הנביא הוד, את משימתו, פנייתו לעמו, ואת העונש האלוהי שלכאורה הכחיד את עמו.
* סיפורו של צאלח: פסוקים 61 - 68 מספרים את סיפורו של הנביא צאלח. הסיפור מתחיל מצאלח שמזמין את עמו לעבוד אל אחד, ממשיך בתגובתם של בני עמוד הבאה לידי ביטוי בהריגתה של הנאקה שצאלח ביקש מהם לתת לה לשתות מים, ומסתיים בעונש האלוהי שלכאורה הכחיד את הרשעים מבני עמו.
* סיפורו של לוט: פסוקים 69 - 83 מספרים כיצד המלאכים ביקרו לכאורה את אברהם, וסיפרו לו על כך שבני עמו של לוט עומדים לפני הכחדה. לאחר מכן מסופר כיצד הם ממשיכים בדרך ללוט ומבשרים לו את הבשורה. לאחר מכן מסופר כיצד לוט עוזב את בני עמו ביחד עם משפחתו, מלבד אשתו שנותרת מאחור. החלק הזה של הסורה מסתיים בתיאור העונש האלוהי שהביא לכאורה את הקץ על בני עמו של לוט.
* סיפורו של יתרו: פסוקים 84 - 95 מתעדים לכאורה את הדיאלוג של הנביא יתרו עם עמו, ואת העונש האלוהי שכביכול נחת עליהם לבסוף.
* סיפורו של משה: פסוקים 96 - 99 מזכירים את התייצבותו של משה מול פרעה.

שאר הסורה מדברת על נושאים כללים יותר הקשורים בדת ורוחניות.

## במסורת האסלאמית
בסורה זו הנביא מתייחס לאפשרות שהקוראן נבדה מליבו, ומאתגר את המפקפקים לומר עשר סורות כמוהו. על כך התבססו הוגים באסלאם כאשר ניסחו את העיקרון אעג'ז אל-קוראן.

### בהלכה
על פי מומחים בתחום הפיקה, לפסוק 114 בסורת הוד יש חשיבות גדולה מבחינת ההלכה האסלאמית, מפני שבו מוזכרים הזמנים של שלוש מתוך חמש התפילות היומיות שהמוסלמים מצווים לקיים.

### סגולות
על פי המסורת האסלאמית, השכר של האדם שקורא ולומד את סורת הוד יהיה גדול פי עשרה ממספר האנשים שהאמינו בנביאים נוח, הוד, צאלח, יתרו, לוט, אברהם ומשה. מסורת אחרת גורסת כי האדם שקורא את הסורה הזאת בכל יום שישי, יהיה ביום תחיית המתים בחברת הנביאים, וחטאיו יוסתרו לחלוטין ולא יוצגו לפניו. על פי מסורת נוספת, קריאת הסורה הזאת חזקת את גופו של הקורא, ומקלה עליו את השגת צרכיו ורצונותיו.

## קישורים חיצוניים

## הערות שוליים

קטגוריה:סורות